text:
се прилага член 28 от основния регламент, Комисията стигна до заключението, че специфичните за сектора на ПМСВ схеми за субсидиране в КНР остават в сила и че те са осигурили полза за този сектор в КНР през разследвания период в рамките на прегледа.
 (222)
 Комисията също така заключи, че ако срокът на действие на мерките изтече, тогава субсидираният внос на ПМСВ от КНР ще продължи.
 4. ВРЕДА
 4.1. Определение за промишленост на Съюза и производство на Съюза
 (223)
 През разследвания период в рамките на прегледа девет производители в Съюза са произвеждали сходния продукт. Те представляват „промишлеността на Съюза“ по смисъла на член 9, параграф 1 от основния регламент.
 (224)
 Комисията подбра извадка от производители от Съюза. В извадката бяха включени трима производители от Съюза, съставляващи над 60 % от общото производство на сходния продукт в Съюза през разследвания период в рамките на прегледа.
 (225)
 Въз основа на предоставена от заявителя и проверена по време на разследването информация Комисията установи, че общото производство на ПМСВ в Съюза през разследвания период в рамките на прегледа е около 657 750 тона.
 Таблица 1
 Производство на Съюза
 2016 г.
 2017 г.
 2018 г.
 РПРП (2019 г.)
 Общо производство в Съюза (в тонове)
 701 611
 694 178
 693 123
 657 750
 Индекс
 100
 99
 99
 94
 Източник: искането и база данни Surveillance 2
 (226)
 Общото производство на Съюза е останало стабилно между 2016 г. и 2018 г., но е намаляло през разследвания период в рамките на прегледа.
 4.2. Потребление на Съюза
 (227)
 Комисията изчисли потреблението на ПМСВ в Съюза, като добави вноса на ПМСВ към продажбите на промишлеността на Съюза на пазара на Съюза.
 (228)
 Потреблението на Съюза се е променяло, както следва:
 Таблица 2
 Потребление на Съюза
 2016 г.
 2017 г.
 2018 г.
 РПРП (2019 г.)
 Общо потребление в Съюза (в тонове)
 978 454
 1 045 331
 1 060 071
 984 122
 Индекс (2016 г. = 100)
 100
 107
 108
 101
 Източник: искането и база данни Surveillance 2.
 (229)
 Потреблението на Съюза се е променяло през разглеждания период. То се е увеличило с 8 % между 2016 г. и 2018 г., преди да спадне значително със 7 % през разследвания период в рамките на прегледа.
 4.3. Внос от Китай
 4.3.1. Обем и пазарен дял на вноса от Китай
 (230)
 Комисията определи обема на вноса и пазарния му дял въз основа на базата данни Surveillance 2 (46).
 (231)
 Вносът на ПМСВ от Китай се е променял, както следва:
 Таблица 3
 Обем на вноса и пазарен дял
 2016 г.
 2017 г.
 2018 г.
 РПРП (2019 г.)
 Обем на вноса от Китай (в тонове)
 79 374
 58 456
 50 177
 51 512
 Индекс
 100
 74
 63
 65
 Пазарен дял (%)
 8
 6
 5
 5
 Източник: база данни Surveillance 2.
 (232)
 Вносът на ПМСВ от Китай в ЕС е намалял в обемно изражение с 35 % между 2016 г. и РПРП. Съответният пазарен дял е спаднал с 3 процентни пункта през същия период.
 4.3.2. Цени на вноса от Китай
 (233)
 Динамиката на средните цени на вноса през разглеждания


text:
период е, както следва:
 Таблица 4
 Цена на вноса
 2016 г.
 2017 г.
 2018 г.
 РПРП (2019 г.)
 Цени на вноса от Китай (в EUR на тон)
 1 068
 1 058
 1 028
 990
 Индекс
 100
 99
 96
 93
 Източник: база данни Surveillance 2.
 (234)
 Цените на вноса от Китай са спаднали със 7 % през разглеждания период.
 4.3.3. Подбиване на цените
 (235)
 При липсата на съдействие Комисията определи подбиването на цените по време на разследвания период в рамките на прегледа, като сравни:
 (1)
 среднопретеглената продажна цена, коригирана на ниво франко завода, на включените в извадката производители от Съюза за несвързани клиенти на пазара на Съюза; и
 (2)
 данни за коригираните цени на вноса на продукта, предмет на прегледа, от Китай на ниво CIF, извлечени от базата данни Surveillance 2. Данните за вноса от Surveillance 2 бяха групирани в трите вида на продукта, които заедно съставляват 100 % от вноса на продукта, предмет на прегледа.
 (236)
 Цената CIF от Surveillance 2 беше коригирана в цена на разтоварената стока чрез добавяне на вносни мита в размер на 7 % към цената CIF и разходите за внос от около 30 EUR на тон внесен продукт.
 (237)
 Резултатът от сравнението беше изразен като процент от оборота на включените в извадката производители от Съюза по време на разследвания период в рамките на прегледа.
 (238)
 Сравнението показа за вноса от Китай средно подбиване на цените от над 24 % през разследвания период в рамките на прегледа.
 (239)
 Поради това Комисията установи, че цените на вноса от Китай значително са подбивали цените на промишлеността на Съюза.
 4.4. Внос от други трети държави
 (240)
 Обемът на вноса, пазарният дял и цените на вноса, свързани с вноса от други трети държави, са се променили, както следва:
 Таблица 5
 Обем на вноса, пазарен дял и цени на вноса от всички други държави, с изключение на Китай
 Държава
 2016 г.
 2017 г.
 2018 г.
 РПРП (2019 г.)
 Египет
 Обем (в тонове)
 50 529
 95 865
 147 189
 141 809
 Индекс
 100
 190
 291
 281
 Пазарен дял (%)
 5
 9
 14
 14
 Средна цена
 993
 918
 897
 890
 Малайзия
 Обем (в тонове)
 98 446
 111 373
 115 249
 77 410
 Индекс
 100
 113
 117
 79
 Пазарен дял (%)
 10
 11
 11
 8
 Средна цена
 930
 941
 985
 951
 Норвегия
 Обем (в тонове)
 41 362
 43 006
 44 289
 44 479
 Индекс
 100
 104
 107
 108
 Пазарен дял (%)
 4
 4
 4
 5
 Средна цена
 1 156
 1 126
 1 101
 1 078
 Всички други държави, с изключение на Китай
 Обем (в тонове)
 86 240
 85 548
 93 266
 89 832
 Индекс
 100
 99
 108
 104
 Пазарен дял (%)
 9
 8
 9
 9
 Средна цена
 1 090
 1 045
 1 017
 1 019
 Източник: база данни Surveillance 2.
 (241)
 Най-големият внос от трети държави през разглеждания период е бил този от Египет и той е нараснал значително, а вносът от Малайзия и Норвегия е бил относително стабилен. Също така е имало стабилен внос от Бахрейн с пазарен дял от 2 %.
 (242)

type: legislation

jurisdiction: EU


text:
Пазарният дял на вноса от Египет се е увеличил от 5 % през 2016 г. на 14 % през РПРП.
 (243)
 На 16 май 2019 г. (47) Комисията започна разследване във връзка с вноса на ПМСВ от Египет. Разследването приключи през юни 2020 г. и при него се установи, че увеличението на вноса се дължи на износа на египетски завод, управляван от китайската група CNBM. Износителят е извършил тази операция с ясната цел да продава ПМСВ на пазара на Съюза без заплащане на действащите мита върху вноса с произход от Китай (48).
 (244)
 Според доказателствата, представени на Комисията по този случай, изглежда, че поръчките на ПМСВ на групата CNBM са били прехвърлени към новия производствен завод в Египет. Вносът от Египет се е увеличил бързо в периода 2016 г.—2019 г., като размерът му е нараснал почти три пъти. През юни 2020 г. Комисията наложи окончателно изравнително мито в размер на 13,1 % върху вноса на ПМСВ от Египет (49). През март 2020 г. бяха наложени временни мерки (50).
 (245)
 Обемът на вноса от Малайзия е намалял между 2018 г. и РПРП. Пазарният му дял е спаднал от 10—11 % през разглеждания период на 8 % през РПРП. Комисията установи, че Малайзия е изнасяла само нарязани влакна за ЕС (51). При сравнение на средната цена на вноса на нарязаните влакна от Малайзия с цените на нарязаните влакна на промишлеността на Съюза беше установено, че цените на малайзийския внос съответстват на цените на промишлеността на Съюза.
 (246)
 Вносът от Норвегия е имал стабилен пазарен дял от 4—5 % през разглеждания период. Освен това средните цени на този внос са били на сходно равнище с продажните цени на промишлеността на Съюза.
 (247)
 Вносът от другите държави е имал стабилен пазарен дял от 9 % през целия разглеждан период.
 4.5. Икономическо състояние на промишлеността на Съюза
 4.5.1. Общи бележки
 (248)
 В съответствие с член 8, параграф 5 от основния регламент при разглеждане на въздействието на субсидирания внос върху промишлеността на Съюза беше направена оценка на всички икономически показатели, имащи отражение върху състоянието на промишлеността на Съюза през разглеждания период.
 (249)
 Както беше посочено в съображение 13, за определяне на евентуалната вреда, понесена от промишлеността на Съюза, беше изготвена извадка.
 (250)
 За определяне на вредата Комисията направи разграничение между макроикономическите и микроикономическите показатели за вредата. Комисията направи оценка на макроикономическите показатели въз основа на данните, посочени в отговорите на въпросника от включените в извадката производители от Съюза, и въз основа на информацията, предоставена от заявителя и проверена от Комисията. Микроикономическите показатели се основаваха на данните от отговорите на въпросника на включените в извадката производители.
 (251)
 Макроикономическите показатели са: производство, производствен капацитет, използване на капацитета, обем на продажбите, пазарен дял, растеж, заетост, производителност, размер на субсидиите и възстановяване от предишно субсидиране.
 (252)
 Микроикономическите показатели са: средни единични цени, разходи за единица продукция, средни разходи за труд, рентабилност, паричен поток, инвестиции, възвръщаемост на инвестициите и способност за привличане на капитал.
 4.5.2. Макроикономически показатели
 4.5.2.1. Производство, производствен капацитет и използване на капацитета
 (253)
 През разглеждания период общото производство,


text:
производственият капацитет и използването на капацитета в Съюза са се променяли, както следва:
 Таблица 6
 Производствен капацитет и използване на капацитета
 2016 г.
 2017 г.
 2018 г.
 РПРП (2019 г.)
 Производствен капацитет (в тонове)
 759 107
 760 104
 753 688
 770 642
 Индекс
 100
 100
 99
 102
 Използване на капацитета (%)
 92
 91
 92
 85
 Източник: заявител.
 (254)
 Производственият капацитет е останал стабилен през разглеждания период. Причината е, че капацитетът се основава най-вече на броя на захранващите производствените линии пещи, поради което увеличаването на капацитета предполага значителни инвестиции.
 (255)
 Използването на капацитета на промишлеността на Съюза също е останало високо и стабилно в периода 2016 г.—2018 г. преди лекия спад през РПРП.
 4.5.2.2. Обем на продажбите и пазарен дял
 (256)
 През разглеждания период обемът на продажбите и пазарният дял на промишлеността на Съюза са се променяли, както следва:
 Таблица 7
 Обем на продажбите и пазарен дял
 2016 г.
 2017 г.
 2018 г.
 РПРП (2019 г.)
 Обем на продажбите на пазара на Съюза (в тонове)
 622 504
 651 082
 609 902
 579 080
 Индекс
 100
 105
 98
 93
 Пазарен дял (%)
 64
 62
 58
 59
 Източник: заявител, Surveillance 2.
 (257)
 Продажбите на промишлеността на Съюза са спаднали със 7 % през разглеждания период, с изключение на много силната 2017 г., през която се наблюдава увеличение от 5 % в сравнение с 2016 г.
 (258)
 Пазарният дял на промишлеността на Съюза е намалял през разглеждания период, като от 64 % е достигнал 59 %. Пазарният дял на вноса от Китай също е спаднал от 8 % на 5 %. Намаляващите пазарни дялове както на вноса от Китай, така и на промишлеността на Съюза, трябва да се разглеждат на фона на нарастващия внос от Египет. В действителност пазарният дял на вноса от Египет почти се е утроил през разглеждания период, като е нараснал от 5 % на 14 %.
 4.5.2.3. Заетост и производителност
 (259)
 През разглеждания период заетостта и производителността са се променяли, както следва:
 Таблица 8
 Заетост и производителност
 2016 г.
 2017 г.
 2018 г.
 РПРП
 Брой на наетите лица
 3 620
 3 636
 3 661
 3 656
 Индекс
 100
 100
 101
 101
 Производителност (в тонове/наето лице (ЕПРВ)
 194
 191
 189
 180
 Индекс
 100
 99
 98
 93
 Източник: заявител.
 (260)
 Заетостта на промишлеността на Съюза се е запазила стабилна през разглеждания период.
 (261)
 Намаляващата производителност на промишлеността на Съюза през разглеждания период е отразявала намаляването на производството.
 4.5.3. Микроикономически показатели
 4.5.3.1. Цени и фактори, влияещи върху цените
 (262)
 През разглеждания период среднопретеглените единични продажни цени на включените в извадката производители от Съюза за клиенти в Съюза са се променяли, както следва:
 Таблица 9
 Продажни цени в Съюза
 2016 г.
 2017 г.
 2018 г.
 РПРП
 Средна единична продажна цена в Съюза на общия пазар (EUR/тон)
 1 167
 1 123
 1 139
 1 106
 Индекс
 100
 96
 98
 95
 Производствени разходи за единица продукция (EUR/тон)
 1 035
 1 027
 1 086
 1 115
 Индекс
 100
 99
 105
 108
 Източник: включените в извадката производители от Съюза.
 (263)
 През разглеждания период среднопретеглената единична продажна цена на


text:
включените в извадката производители от Съюза за несвързани клиенти е намаляла с 5 %.
 (264)
 Производствените разходи за единица продукция на включените в извадката производители от Съюза обаче са се увеличили през разглеждания период със 8 %.
 4.5.3.2. Разходи за труд
 (265)
 През разглеждания период средните разходи за труд на включените в извадката производители от Съюза са нараснали като цяло, както следва:
 Таблица 10
 Средни разходи за труд на наето лице
 2016 г.
 2017 г.
 2018 г.
 РПРП
 Средни разходи за труд на наето лице (EUR)
 55 351
 56 722
 57 703
 58 366
 Индекс
 100
 102
 104
 105
 Източник: включените в извадката производители от Съюза.
 4.5.3.3. Материални запаси
 (266)
 Равнищата на материалните запаси на включените в извадката производители от Съюза са се увеличавали през разглеждания период и са достигнали най-високата си стойност през РПРП.
 Таблица 11
 Материални запаси
 2016 г.
 2017 г.
 2018 г.
 РПРП
 Материални запаси в края на периода (в тонове)
 80 078
 63 974
 86 975
 86 772
 Индекс
 100
 80
 109
 108
 Източник: включените в извадката производители от Съюза.
 4.5.3.4. Рентабилност, паричен поток, инвестиции, възвръщаемост на инвестициите и способност за привличане на капитал
 (267)
 През разглеждания период рентабилността, паричният поток, инвестициите и възвращаемостта на инвестициите на включените в извадката производители от Съюза са се променяли, както следва:
 Таблица 12
 Рентабилност, паричен поток, инвестиции и възвръщаемост на инвестициите
 2016 г.
 2017 г.
 2018 г.
 РПРП
 Рентабилност на продажбите в Съюза за несвързани клиенти (% от оборота от продажбите)
 12,6
 10
 7,4
 3,7
 Паричен поток
 99 824 451
 99 239 696
 54 615 552
 49 028 234
 Индекс
 100
 99
 55
 49
 Инвестиции
 17 532 291
 34 598 499
 52 191 829
 29 187 167
 Индекс
 100
 197
 298
 166
 Възвръщаемост на инвестициите (%)
 18
 15
 10
 6
 Източник: включените в извадката производители от Съюза.
 (268)
 Комисията определи рентабилността на тримата включени в извадката производители от Съюза, като изрази нетната печалба преди облагане с данъци от продажбите на сходния продукт за несвързани клиенти в Съюза като процент от оборота от тези продажби.
 (269)
 Рентабилността и годишният паричен поток от операциите им са спаднали значително през разглеждания период.
 (270)
 През разглеждания период промишлеността на Съюза е продължила да инвестира. Инвестициите са се увеличили от 2016 г. до 2018 г., отразявайки жизнения цикъл на пещите, които трябва периодично да се обновяват, за да се даде възможност за непрекъснато производство. Инвестициите обаче са намалели значително през РПРП.
 (271)
 Възвръщаемостта на инвестициите е изразена като печалба в процент от нетната балансова стойност на инвестициите. Отрицателната тенденция е следвала намаляващите маржове на печалбата през разглеждания период.
 (272)
 Слабите финансови резултати на промишлеността на Съюза от гледна точка на печалбите през разследвания период в рамките на прегледа обаче са ограничили способността ѝ за привличане на капитал.
 4.6. Заключение относно вредата
 (273)
 Печалбата на промишлеността на Съюза през разглеждания период е била силно засегната, като е спаднала от 12,6 % през 2016 г. до 3,7 % през РПРП, което е доста под устойчивото равнище за такъв изключително капиталоемък отрасъл. Значителният спад в рентабилността показва


text:
особено несигурното състояние на промишлеността на Съюза по време на РПРП.
 (274)
 Намаляващите количества на продажбите, заедно със спадащите цени, са довели до влошаване на всички показатели за резултатите. В допълнение към намаляващата рентабилност производителността и използването на капацитета са намалели. През разглеждания период материалните запаси в края на периода са се увеличили с 8 %. Паричният поток през РП е намалял с 51 % в сравнение с 2016 г. Възвръщаемостта на инвестициите е спаднала до едва 6 % от 18 % през 2016 г.
 (275)
 Намаляващото производство е оказало значително въздействие върху сектора поради високите постоянни разходи и невъзможността за гъвкаво намаляване на производството, тъй като пещите трябва да се използват в пълна степен в този специфичен производствен процес.
 (276)
 Дори при такива неблагоприятни обстоятелства са били необходими непрекъснати инвестиции, главно за смяна на пещите със строго ограничен срок на експлоатация. Това е оказало допълнителен финансов натиск върху производителите.
 (277)
 В същото време промишлеността на Съюза е загубила част от пазарния си дял, което е оказало неблагоприятно въздействие върху рентабилността.
 (278)
 С оглед на всички по-горе изложени факти Комисията стигна до заключението, че промишлеността на Съюза е продължила да понася съществена вреда по смисъла на член 8 от основния регламент през разследвания период в рамките на прегледа.
 5. ПРИЧИННО-СЛЕДСТВЕНА ВРЪЗКА
 (279)
 Комисията стигна до заключението, че през разследвания период в рамките на прегледа промишлеността на Съюза все още е понасяла съществена вреда.
 (280)
 Комисията обаче установи, че вредата, понесена от промишлеността на Съюза, не може да бъде отдадена на субсидирания внос от Китай. Видно е от статистическите данни за вноса, че вносът от Египет рязко се е увеличил през разглеждания период.
 (281)
 Както е посочено в съображение (243) по-горе, този внос наскоро е бил разследван от Комисията и беше установено, че е субсидиран и причинява вреда на промишлеността на Съюза. Всъщност Комисията установи, че китайската група CNBM е започнала дейност в Египет, за да се избегнат мерките за търговска защита, включително тази, която са в процес на преглед (52).
 (282)
 Въпреки обичайния възпиращ ефект върху вноса, който антисубсидийното разследване обикновено оказва върху вноса от държавите, предмет на разследването, вносът от Египет е останал на сходно равнище от 141 809 тона през разследвания период в рамките на прегледа в сравнение с 144 169 тона за периода, приключващ на 31 март 2019 г. В същото време тенденцията за намаляване на цената на вноса е продължила, като цената е спаднала от 904 EUR на тон на 890 EUR на тон.
 (283)
 Ценовият натиск върху пазара, причинен от този египетски внос на ниски цени, е довел до неспособност на промишлеността на Съюза да отрази увеличението на производствените разходи в цената.
 (284)
 Следва също така да се отбележи, че временните мерки срещу субсидирания внос от Египет бяха въведени едва през март 2020 г. Поради това промишлеността на Съюза не е била защитена от субсидирания египетски внос през разглеждания в настоящото разследване период, включително през разследвания период в рамките на прегледа.
 (285)
 Въпреки че през разследвания период в рамките на прегледа китайският внос все още


text:
е имал 5 % пазарен дял и цените му все още са били по-ниски от цената, наблюдавана за други държави, както и за промишлеността на Съюза, Комисията отбелязва, че съществуват не само антисубсидийни мерки, но и антидъмпингови мерки срещу нелоялния внос на ПМСВ от Китай.
 (286)
 Поради това Комисията сравни цените на вноса от Китай, като добави двете мита, с цените на промишлеността на Съюза.
 (287)
 Предвид липсата на съдействие от страна на китайските производители износители Комисията използва статистическите данни за вноса в ЕС и взе предвид допълнителните кодове по ТАРИК, за да определи индивидуалните ставки за дружествата и кодовете по КН, за да разграничи ровингите, матовете и нарязаните влакна.
 (288)
 Чрез това сравнение Комисията не установи подбиване на цените за нарязаните влакна и ровингите, които представляват по-голямата част от производството на промишлеността на Съюза. Подбиване на цените беше открито само по отношение на матовете, за които поради много ниското им съотношение в общото производство на Съюза (по-малко от 4 %) беше установено, че не оказват никакво измеримо въздействие върху състоянието на промишлеността на Съюза.
 (289)
 Поради това Комисията стигна до заключението, че тези мерки са били ефективни за защита на промишлеността на Съюза от вредата, причинена от субсидирания внос от КНР.
 6. ВЕРОЯТНОСТ ЗА ПОВТОРНО ВЪЗНИКВАНЕ НА ВРЕДАТА
 (290)
 След това Комисията разгледа дали има вероятност за повторно възникване на вредата, първоначално причинена от вноса на ПМСВ от КНР, ако изтече срокът на действие на мерките.
 (291)
 За тази цел Комисията анализира следните елементи: а) вероятните ценови равнища на вноса от Китай при липса на изравнителни мерки, б) привлекателността на пазара на Съюза и в) производственият капацитет и свободният капацитет в Китай.
 6.1. Вероятни ценови равнища на вноса от Китай при липса на изравнителни мерки
 (292)
 При разследването се установи, че китайският внос е субсидиран през разследвания период в рамките на прегледа и че има вероятност за продължаване на субсидирането, ако изтече срокът на действие на мерките.
 (293)
 Цените на китайския внос (без антидъмпингови/изравнителни мита) са били значително по-ниски от продажните цени на промишлеността на Съюза. Средната продажна цена на промишлеността на Съюза на пазара на ЕС през разследвания период в рамките на прегледа е била 1 106 EUR/тон, докато средната цена на вноса от Китай е била 990 EUR/тон. На тази основа беше направено заключението, че износът на ПМСВ от Китай за Съюза ще се извършва на цени, които нанасят вреда и подбиват продажната цена на промишлеността на Съюза, ако изтече срокът на действие на мерките.
 6.2. Привлекателност на пазара на Съюза
 (294)
 Пазарът на Съюза е привлекателен от гледна точка на своя размер и цени.
 (295)
 Според наличната информация, предоставена от заявителя, цените на пазара на Съюза средно са по-високи, отколкото в други държави. Статистическите данни за износа показват също така, че китайските експортни цени за други експортни пазари, т.е. САЩ и Южна Корея, средно са по-ниски (863 EUR/тон в САЩ и 780 EUR/тон в Южна Корея), отколкото за ЕС (990 EUR/тон) през разследвания период в рамките на прегледа (53).
 (296)
 На последно място, привлекателността на пазара


text:
на Съюза за китайските производители на ПМСВ се потвърждава и от факта, че CPIC и групата CNBM са инвестирали големи средства, за да започнат значителен износ на ПМСВ от заводи съответно в Бахрейн и Египет, за европейския пазар скоро след налагане на антисубсидийните и антидъмпинговите мерки през декември 2014 г.
 (297)
 Както беше потвърдено в предишно разследване, заводът в Египет е бил открит от групата CNBM с изричната цел да продава ПМСВ за пазара на Съюза, за да се избегнат действащите мита върху вноса директно от Китай (54).
 6.3. Свободен капацитет в Китай
 (298)
 Както е описано подробно в съображения (213)—(215) по-горе, в Китай има значителен неизползван капацитет.
 6.4. Вероятност за повторно възникване на вредата
 (299)
 При разследването се установи, че вносът от Китай е продължил да се осъществява на цени, подбиващи цените на промишлеността на Съюза, и че няма признаци за спиране на субсидирането в бъдеще.
 (300)
 Освен това, ако мерките бъдат отменени, може разумно да се очаква, че вследствие на привлекателността на пазара на Съюза и наличния свободен капацитет в Китай ще има значително увеличение на вноса в Съюза на субсидирани цени, които нанасят вреда и подбиват продажната цена на промишлеността на Съюза.
 (301)
 При този сценарий китайският износ за Съюза бързо ще завземе пазарен дял за сметка на промишлеността на Съюза, която би се сблъскала с незабавен спад в обема на продажбите си и увеличаване на постоянните си разходи за единица продукция.
 (302)
 Увеличението на постоянните разходи в съчетание с намалението на продажните цени непосредствено би повлияло отрицателно върху рентабилността на промишлеността на Съюза, която се е задържала далеч под целевата печалба през разглеждания период. Вследствие на това промишлеността на Съюза би отчела загуби, общото икономическо състояние на промишлеността на Съюза би било отрицателно засегнато и отново би настъпила съществена вреда.
 (303)
 Въз основа на гореизложеното Комисията стигна до заключението, че има вероятност за повторното възникване на вреда от вноса с произход от Китай, в случай че мерките бъдат отменени.
 7. ИНТЕРЕС НА СЪЮЗА
 (304)
 В съответствие с член 31 от основния регламент Комисията разгледа дали независимо от наличието на причиняващо вреда субсидиране може да се направи категорично заключение, че приемането на изравнителни мерки, съответстващи на общия размер на подлежащите на изравняване субсидии в конкретния случай, не е в интерес на Съюза. Интересът на Съюза беше определен въз основа на оценка на всички различни засегнати интереси, в това число тези на промишлеността на Съюза, на ползвателите и на вносителите.
 7.1. Интерес на промишлеността на Съюза
 (305)
 При разследването се установи, че промишлеността на Съюза е понесла вреда и че премахването на мерките вероятно ще доведе до увеличаване на нелоялната конкуренция от страна на субсидирания китайски внос.
 (306)
 Поради това Комисията стигна до заключението, че запазването на действащите мерки е в интерес на промишлеността на Съюза.
 7.2. Интерес на ползвателите
 (307)
 ПМСВ се използват за голям брой приложения, като например транспорта (автомобилен, морски, авиокосмически, военен), електричеството/електрониката, вятърната енергия, сградите и строителството, резервоарите/тръбопроводите и потребителските стоки.
 (308)
 Те се използват директно в производството на материали (пластмаси) или като суровина


text:
за тъканите от стъклени влакна и мрежестите тъкани.
 (309)
 При директната употреба, когато ПМСВ осигуряват подсилване на материала, делът им спрямо общите разходи за материали е много нисък, както и въздействието на мерките върху общите разходи.
 (310)
 Положението при ТСВ е различно, тъй като ПМСВ съставляват значителен процент от производствените разходи, а секторът на ТСВ разчита на евтини цени на ПМСВ, за да се конкурира на пазара на Съюза. Отрасълът на ТСВ обаче вече може да се облагодетелства от антидъмпинговите и изравнителните мерки, наложени върху вноса на ТСВ от Китай и Египет (основните конкуренти на пазара на ТСВ).
 (311)
 Тъй като нито един ползвател не заяви интерес в настоящото разследване, най-добрите налични данни, с които разполага Комисията в това отношение, са заключенията от предишни разследвания: прегледът с оглед изтичане на срока на действие на антидъмпинговите мерки, описан подробно в Регламент за изпълнение (ЕС) 2017/724 на Комисията (55), в който се стигна до заключението, че продължаването на действието на мерките ще има ограничено въздействие върху положението на ползвателите, и антисубсидийното разследване, както е описано подробно в Регламент за изпълнение (ЕС) 2020/379 на Комисията (56), където се заключи, че предвид алтернативните източници за доставки, които не са предмет на мерките, и тъй като няма категорични доказателства, че допълнителните разходи, произтичащи от наложените върху вноса мерки, не могат да бъдат поети от ползвателите, отрицателното въздействие върху ползвателите не показва ясно, че прилагането на мерките не е в интерес на Съюза.
 7.3. Интерес на несвързаните вносители
 (312)
 Комисията прикани всички несвързани вносители да участват в разследването, но нито един несвързан вносител не заяви интерес, нито оказа каквото и да е съдействие при разследването.
 (313)
 Комисията счете, че ПМСВ са до голяма степен стандартизирани и техните източници на доставки могат лесно да се сменят.
 (314)
 Въз основа на това, като се имат предвид и алтернативните източници за доставки, които не са предмет на мерките, Комисията стигна до заключението, че мерките, които понастоящем са в сила, не са имали значително отрицателно въздействие върху положението на вносителите и че продължаването на действието на мерките не би ги засегнало в неправомерна степен.
 7.4. Заключение относно интереса на Съюза
 (315)
 Отмяната на мерките би оказала съществено неблагоприятно въздействие върху производителите от Съюза.
 (316)
 Удължаването на действието на антидъмпинговото мито би имало ограничено въздействие върху вносителите и ползвателите.
 (317)
 Комисията обаче отбелязва, че са на разположение други източници на ПМСВ, които не са предмет на действащи мерки.
 (318)
 Въз тази основа Комисията заключи, че не са налице основателни причини да се счита, че не е в интерес на Съюза продължаване на действието на изравнителните мерки по отношение на вноса на ПМСВ с произход от Китай.
 8. ИЗРАВНИТЕЛНИ МЕРКИ
 (319)
 С оглед на направените заключения по отношение на вероятността за продължаване на субсидирането и повторно възникване на вредата и в съответствие с член 18, параграф 1 от основния регламент изравнителните мита, приложими към вноса на продукти от стъклени влакна с непрекъсната нишка с произход от Китайската народна република, следва да бъдат запазени.
 (320)
 Заинтересованите страни бяха информирани за основните факти и


text:
съображения, на които се основава намерението да се наложи окончателното изравнително мито върху вноса в Съюза на продукта, предмет на прегледа.
 (321)
 На заинтересованите страни беше предоставена възможността да изразят становищата си относно това разгласяване и да поискат да бъдат изслушани от Комисията и/или от служителя по изслушванията при търговските процедури.
 (322)
 След разгласяване на основните факти и съображения бяха получени два коментара — един от Chengdu Chang Yuan Shun Co. Ltd., китайски производител износител, и един от APFE.
 (323)
 Китайският производител износител изрази несъгласието си с решението за запазване на изравнителните мита и заяви, че не се е ползвал от никаква субсидия, предоставена от ПК. По-специално дружеството заяви, че не се е ползвало от „провежданата от ПК политика на централно планиране за насърчаване на сектора на ПМСВ“ и не е получило никаква преференциална финансова подкрепа. С изключение на тези общи изявления китайският производител износител не представи никакви доказателства в подкрепа на твърденията си. Поради това те се отхвърлят.
 (324)
 APFE заяви, че е съгласна с констатациите на Комисията. APFE подчерта също така, че китайските производители са запазили силна позиция на пазара на ЕС не само благодарение на вноса от Египет и Бахрейн, но и на вноса от Китай. APFE заяви, че според Евростат китайските производители са намалили експортните си цени за Съюза с над 15 % след РПРП. Тя няма информация за технологичен напредък, който би довел до намаляване на производствените разходи в сектора на ПМСВ, оправдаващ такъв спад на цените. Обратно, APFE е очаквала увеличение на цените поради цялостната икономическа ситуация в световен мащаб и поради пандемията.
 (325)
 Тя заяви, че вносът на ПМСВ от Китай продължава да причинява вреда на промишлеността на Съюза и че след разследвания период в рамките на прегледа китайските производители са възприели практика за неутрализиране на мерките, поради която действащите понастоящем мита върху вноса на ПМСВ от Китай са загубили в значителна степен коригиращия си ефект, който са имали при налагането им през 2014 г. и непосредствено след това.
 (326)
 Комисията отбелязва, че коментарите на APFE следват същата логика като горепосочените заключения. Когато промишлеността на Съюза разполага с доказателства, че мерките следва да бъдат допълнително преразгледани, тя има право да подаде искане съгласно основния регламент.
 (327)
 Предвид член 109 от Регламент (ЕС, Евратом) 2018/1046 на Европейския парламент и на Съвета (57), когато дадена сума трябва да бъде възстановена вследствие на решение на Съда на Европейския съюз, лихвата, която трябва да бъде платена, следва да съответства на лихвения процент, прилаган от Европейската централна банка за нейните основни операции по рефинансиране и публикуван в серия C на Официален вестник на Европейския съюз на първия календарен ден на всеки месец.
 (328)
 Мерките, предвидени в настоящия регламент, са в съответствие със становището на комитета, създаден съгласно член 25, параграф 1 от Регламент (ЕС) 2016/1037 на Европейския парламент и на Съвета,
 ПРИЕ НАСТОЯЩИЯ РЕГЛАМЕНТ:
 Член 1
 1. Налага се окончателно изравнително мито върху вноса на нарязани на снопчета стъклени влакна с дължина, непревишаваща 50 mm; ровинг от стъклени влакна, с изключение на ровинг от стъклени влакна, които са


text:
импрегнирани и промазани и имат загуба на маса при накаляване над 3 % (както е определено в стандарт ISO 1887); и матове от нишки от стъклени влакна, с изключение на матове от стъклена вата, понастоящем класирани в кодове по КН 7019 11 00, ex 7019 12 00 (кодове по ТАРИК 7019120022, 7019120025, 7019120026 и 7019120039) и 7019 31 00 и с произход от Китайската народна република.
 2. Окончателното изравнително мито, приложимо към нетната цена франко границата на Съюза преди обмитяване на продукта, описан в параграф 1 и произведен от изброените по-долу дружества, е, както следва:
 Дружество
 Окончателно изравнително мито (%)
 Допълнителен код по ТАРИК
 Jushi Group Co., Ltd; Jushi Group Chengdu Co., Ltd; Jushi Group Jiujiang Co., Ltd.
 10,3
 B990
 Changzhou New Changhai Fiberglass Co., Ltd; Jiangsu Changhai Composite Materials Holding Co., Ltd; Changzhou Tianma Group Co., Ltd.
 4,9
 A983
 Chongqing Polycomp International Corporation
 9,7
 B991
 Други оказали съдействие дружества, посочени в приложение I към Регламент за изпълнение (ЕС) No 1379/2014
 10,2
 Всички други дружества
 10,3
 A999
 3. Освен ако е предвидено друго, се прилагат действащите разпоредби в областта на митническото облагане.
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 24 февруари 2021 година.
 За Комисията
 Председател
 Ursula VON DER LEYEN
 (1) ОВ L 176, 30.6.2016 г., стр. 55.
 (2) ОВ L 67, 15.3.2011 г., стр. 1.
 (3) ОВ L 367, 23.12.2014 г., стр. 22.
 (4) ОВ L 107, 25.4.2017 г., стр. 4.
 (5) ОВ L 201, 25.6.2020 г., стр. 10.
 (6) ОВ C 424, 17.12.2019 г., стр. 5.
 (7) В настоящия регламент съкращението „ПК“ се използва в широкия смисъл на думата и включва Държавния съвет, както и всички министерства, ведомства, агенции и административни структури на централно, регионално или местно равнище.
 (8) На разположение на: http://trade.ec.europa.eu/tdi/case_details.cfm?id=2423.
 (9) Регламент за изпълнение (ЕС) 2020/776 на Комисията (ОВ L 189, 15.6.2020 г., стр. 1) (ТСВ).
 (10) Вж. 12-ия петгодишен план, стр. 9.
 (11) Вж. 13-ия петгодишен план, стр. 23 и 24.
 (12) Вж. 13-ия петгодишен план за икономическо и социално развитие на Китайската народна република, част II, глава 6, раздел 1.
 (13) Пак там, част II, глава 6, раздел 4.
 (14) http://www.gov.cn/zhengce/content/2015-05/19/content_9784.htm.
 (15) Вж. US-China Economic and Security Review Commission [Комисия за преглед на въпросите във връзка с икономиката и сигурността в отношенията САЩ—Китай]: 13-ия петгодишен план, стр. 12.
 (16) https://www.cae.cn/cae/html/files/2015-10/29/20151029105822561730637.pdf.
 (17) Вж. Пътна карта към инициативата „Произведено в Китай 2025“, стр. 142 и 152.
 (18) Вж. „Произведено в Китай 2025“, глава 4: стратегическа подкрепа и доставки.
 (19) Вж. Плана за развитие на отрасъла за производство на строителни материали (2016 г.—2020 г.).
 (20) Преференциални политики в националните зони за високотехнологично промишлено развитие, стр. 12—14.
 (21) Преференциални политики в националните зони за високотехнологично промишлено развитие, стр. 1.
 (22) Годишен доклад на Банка EXIM за 2017 г., стр. 5. Направена справка на http://english.eximbank.gov.cn/News/AnnualR/2017/ на 17.11.2020 г. и на разположение в публично достъпното досие t20.007533.


text:
(23) Годишен доклад на Банка EXIM за 2017 г., стр. 33.
 (24) WT/DS379/AB/R (US – Anti-dumping and Countervailing Duties on Certain Products from China [САЩ — Антидъмпингови и изравнителни мита върху вноса на определени продукти от Китай]), доклад на Апелативния орган от 11 март 2011 г., DS 379, параграф 318. Вж. също WT/DS436/AB/R (US — Carbon Steel (India) [САЩ — Въглеродна стомана (Индия)]), доклад на Апелативния орган от 8 декември 2014 г., параграфи 4.9—4.10, 4.17—4.20, и WT/DS437/AB/R (United States – Countervailing Duty Measures on Certain Products from China [Съединени щати — изравнителни мита върху някои продукти от Китай]), доклад на Апелативния орган от 18 декември 2014 г., параграф 4.92.
 (25) Съгласно изпълнителните мерки на КРКБС по административно-разрешителни въпроси във връзка с финансираните от Китай търговски банки (Наредба на КРКБС [2017 г.] No 1), изпълнителните мерки на КРКБС по административно-разрешителни въпроси във връзка с чуждестранно финансираните банки (Наредба на КРКБС [2015 г.] No 4) и административните мерки за квалификациите на директорите и висшето ръководство на финансовите институции в банковия сектор (КРКБС [2013 г.] No 3).
 (26) Регламент за ТСВ, съображение 344.
 (27) Регламент за ТСВ, съображения 345—357.
 (28) Проучване на ОИСР относно политиките и програмите за експортни кредити в Китай (OECD Study on Chinese export credit policies and programmes), стр. 7, параграф 32.
 (29) Вж. уебсайта на Sinosure, профил на дружеството, в подкрепа на „Произведено в Китай“.
 (30) Експортен каталог на продуктите на високите и новите технологии (Export Catalogue of High and New Technology Products), No 531—545.
 (31) Годишен доклад на Sinosure за 2017 г., стр. 6.
 (32) Регламент за ТСВ, съображение 483.
 (33) Регламент за изпълнение (ЕС) 2017/366 на Комисията, ОВ L 56, 3.3.2017 г., стр. 1, (соларни панели), съображения 421 и 425.
 (34) Вж. раздел 3.1 по-горе.
 (35) Регламент за ТСВ, съображение 519.
 (36) Няколко становища на Централния комитет на Китайската комунистическа партия и на Държавния съвет относно задълбочаването на реформата на енергетиката (Zhong Fa [2015 г.] No 9).
 (37) Например Известие за оповестяване на списъка на пилотните потребители по преки сделки с електроенергия през 2015 г. на Комисията за икономика и информационни технологии на провинция Shandong, L.J.X.D.L [2015 г.] No 9 и Известие за оповестяване на списъка на пилотните потребители по преки сделки с електроенергия през 2017 г. на Комисията за икономика и информационни технологии на провинция Shandong, L.J.X.D.L. [2017 г.] No 117.
 (38) Регламент за ТСВ, съображение 540.
 (39) Постановление No 23 на Председателя на Китайската народна република.
 (40) Правилник за прилагане на Закона за данъка върху доходите на предприятията на Китайската народна република (издаден с Постановление No 512 на Държавния съвет от 6 декември 2007 г.; изменен в съответствие с Решението на Държавния съвет за изменение на някои административни разпоредби с Постановление No 714 на Държавния съвет от 23 април 2019 г.).
 (41) Регламент за ТСВ, съображение 556.
 (42) Регламент за ТСВ, съображение 568.
 (43) Регламент за ТСВ, съображение 577.
 (44) Регламент за ТСВ, съображение 591.
 (45) GTA = Атлас на световната търговия.
 (46) База данни за внасяни на митническата територия на Съюза конкретни продукти под


text:
„наблюдение“ или мониторинг, поддържана от генерална дирекция „Данъчно облагане и митнически съюз“.
 (47) Известие за започване на антисубсидийна процедура относно вноса на продукти от стъклено влакно с непрекъсната нишка с произход от Китайската народна република, ОВ C 167, 16.5.2019 г., стр. 11.
 (48) Регламент за изпълнение (ЕС) 2020/379, съображение 163.
 (49) Регламент за изпълнение (ЕС) 2020/870.
 (50) Регламент за изпълнение (ЕС) 2020/379.
 (51) Заводът в Малайзия и един от невключените в извадката производители от Съюза са собственост на едно и също лице.
 (52) Регламент за изпълнение (ЕС) 2020/379, съображение 163.
 (53) Искане на APFE за преглед с оглед изтичане на срока на действие на мерките от 18 септември 2019 г.
 (54) Регламент за изпълнение (ЕС) 2020/379, съображение 163.
 (55) ОВ L 107, 25.4.2017 г., стр. 4.
 (56) ОВ L 69, 6.3.2020 г., стр. 14.
 (57) ОВ L 193, 30.7.2018 г., стр. 1.


text:
 11.5.2020
 BG
 Официален вестник на Европейския съюз
 L 148/6
 РЕГЛАМЕНТ ЗА ИЗПЪЛНЕНИЕ (ЕС) 2020/633 НА КОМИСИЯТА
 от 8 май 2020 година
 за определяне на временни мерки за приемането на електронни копия на оригиналните официални документи във връзка със заявленията за тарифни квоти за внос на селскостопански продукти, които се управляват чрез система на лицензии за внос, и във връзка със заявленията за лицензии за внос на олющен ориз Basmati, поради пандемията от COVID-19
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално членове 178 и 187 от него,
 като има предвид, че:
 (1)
 С Регламент (ЕО) No 1301/2006 на Комисията (2) се определят общи правила за управление на тарифните квоти за внос на земеделски продукти, които се управляват чрез система на лицензии за внос.
 (2)
 С Регламент (ЕО) No 972/2006 на Комисията (3) се определят специални правила за вноса на олющен ориз Basmati, класиран в кодове по КН 1006 20 17 и 1006 20 98. Този внос е обвързан с изискването за представяне на лицензия за внос преди допускането на продукта за свободно обращение.
 (3)
 Сегашната пандемия от COVID-19 и значителните ограничения за движението, въведени в държавите членки, представляват необичайно и безпрецедентно по рода си предизвикателство за държавите членки и операторите, що се отнася до обмена на официални документи в съответствие със законодателството на Съюза.
 (4)
 В своите „COVID-19 Насоки за мерки за управление на границите с цел опазване на здравето и гарантиране на наличността на стоки и основни услуги“ (4) Комисията подчертава, че в сегашната ситуация не бива да се допусне да бъде застрашено гладкото функциониране на единния пазар.
 (5)
 В съответствие с член 5 от Регламент (ЕО) No 1301/2006 заявителите на лицензии за внос или права на внос имат задължението да докажат, че са участвали в търговия с трети държави по отношение на определени категории селскостопански продукти.
 (6)
 Когато това се счита за необходимо за управлението на дадена тарифна квота за внос, в регламента на Комисията, уреждащ тази квота, могат да се предвидят допълнителни условия. В регламенти (ЕО) No 2535/2001 (5), (ЕО) No 1342/2003 (6), (ЕО) No 2305/2003 (7), (ЕО) No 969/2006 (8), (ЕО) No 1918/2006 (9), (ЕО) No 1964/2006 (10), (ЕО) No 1979/2006 (11), (ЕО) No 341/2007 (12), (ЕО) No 533/2007 (13), (ЕО) No 536/2007 (14), (ЕО) No 539/2007 (15), (ЕО) No 616/2007 (16), (ЕО) No 1384/2007 (17), (ЕО) No 1385/2007 (18), (ЕО) No 382/2008 (19), (ЕО) No 412/2008 (20), (ЕО) No 431/2008 (21), (ЕО) No 748/2008 (22), (ЕО) No 1067/2008 (23), (ЕО) No 1296/2008 (24), (ЕО) No 442/2009 (25), (ЕО) No 610/2009 (26), (ЕО) No 891/2009 (27) и (ЕС) No 1255/2010 (28) на Комисията, а също в регламенти за изпълнение (ЕС) No 1273/2011 (29), (ЕС) No 480/2012 (30), (ЕС) No 1223/2012 (31),


text:
(ЕС) No 82/2013 (32), (ЕС) No 593/2013 (33), (ЕС) 2015/2076 (34), (ЕС) 2015/2077 (35), (ЕС) 2015/2078 (36), (ЕС) 2015/2079 (37), (ЕС) 2015/2081 (38) и (ЕС) 2017/1585 (39) на Комисията са предвидени такива допълнителни условия, сред които задължение за заявителя да представи документи, в които се уточнява „референтното количество“ за оператора, произходът или качеството на продукта.
 (7)
 В съответствие с член 2, параграф 2 от Регламент (ЕО) No 972/2006 заявителите на лицензии за внос трябва да докажат, че са упражнявали търговска дейност в сектора на ориза, и да представят сертификат за автентичност на продукта, издаден от компетентен орган в изнасящата държава.
 (8)
 По време на сегашната пандемия от COVID-19 в държавите членки са въведени значителни ограничения за движението. Пощенските и куриерските услуги също изпитват затруднения.
 (9)
 Няколко държави членки и заинтересовани страни информираха Комисията, че вследствие на ограничения и затруднения от този характер е сериозно засегната способността им да предоставят и получават официалните документи, изисквани от регламентите, уреждащи съответните тарифни квоти за внос и вноса на ориз Basmati.
 (10)
 В съответствие със законодателството на Съюза, с което се регламентира управлението на тарифните квоти за внос на селскостопански продукти, управлявани чрез система на лицензии за внос, а също управлението на вноса на ориз Basmati, заявленията за лицензии за внос и за права на внос следва да се придружават от оригиналите на тези документи.
 (11)
 Поради това, за да се избегнат евентуални смущения на единния пазар, временно следва да се разреши определено алтернативно решение на представянето на оригиналните официални документи на хартиен носител. Това алтернативно решение би трябвало да се разреши, без това да засяга задължението на операторите в съответствие със законодателството на Съюза да представят оригиналните документи, веднага щом това бъде технически осъществимо.
 (12)
 С цел опростяване на административните процедури за държавите членки и операторите във връзка със заявлението за лицензии по време на сегашната пандемия от COVID-19 следва да бъде временно преустановено задължението на операторите да предоставят обезпечение в по-висок размер при представяне на електронно копие на сертификата за автентичност.
 (13)
 Настоящият регламент следва да бъде приложим до 31 юли 2020 г., за да се улеснят процедурите във връзка със заявлението за лицензии по време на сегашната пандемия от COVID-19. С оглед на информацията, получена от няколко държави членки, е целесъобразно да се предвидят временни мерки, които следва да бъдат приложени незабавно. Поради това настоящият регламент следва да влезе в сила в деня след деня на публикуването му в Официален вестник на Европейския съюз.
 (14)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 1. С настоящия регламент се установяват временни мерки, предвиждащи приемането на електронно копие на оригинала на официалните документи, които трябва да придружават следните заявления:
 а)
 заявленията за лицензии за внос и за права на внос за тарифните квоти, по отношение на които се прилага Регламент (ЕО) No 1301/2006;
 б)
 заявленията за лицензии за внос на олющен ориз Basmati, попадащ в обхвата на Регламент (ЕО) No 972/2006.
 2. С настоящия регламент се установяват и


text:
временни мерки във връзка с изискването за предоставяне на обезпечение, когато операторът е представил на компетентния орган електронно копие на оригиналния сертификат за автентичност.
 Член 2
 1. Официалните документи, които трябва да придружават заявленията за лицензии за внос или за права на внос, могат по изключение да бъдат представяни под формата на електронно копие на оригинала на тези документи.
 За тази цел операторът представя на компетентния орган декларация, според която оригиналът на официалния документ ще бъде представен веднага щом това бъде технически осъществимо, но при всяко положение не по-късно от 3 месеца след:
 а)
 датата, на която приключва съответният период за подаване на заявления за лицензии за внос или за права на внос за тарифните квоти, по отношение на които се прилага Регламент (ЕО) No 1301/2006;
 б)
 датата на заявлението за лицензиите за внос на олющен ориз Basmati, попадащ в обхвата на Регламент (ЕО) No 972/2006.
 2. След като издаващият лицензиите орган получи оригинала на официалния документ, той проверява дали няма разминаване с информацията, съдържаща се в електронното копие на този официален документ. В случай на копия, съдържащи невярна информация, се прилага член 3 от Регламент (ЕО) No 1301/2006.
 Член 3
 Чрез дерогация от член 5, параграф 3 от Регламент (ЕО) No 748/2008, член 5, параграф 2 от Регламент (ЕО) No 610/2009, член 2, параграф 4 от Регламент за изпълнение (ЕС) No 82/2013 и член 8, параграф 4 от Регламент за изпълнение (ЕС) No 593/2013, компетентните органи могат да издават лицензии за внос, когато е било представено електронно копие на оригиналния сертификат за автентичност, без да изискват от оператора да предоставя по-висока сума като обезпечение.
 Член 4
 Настоящият регламент влиза в сила в деня след деня на публикуването му в Официален вестник на Европейския съюз.
 Той се прилага до 31 юли 2020 г.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 8 май 2020 година.
 За Комисията
 Председател
 Ursula VON DER LEYEN
 (1) ОВ L 347, 20.12.2013 г., стр. 671.
 (2) Регламент (ЕО) No 1301/2006 на Комисията от 31 август 2006 г. за определяне на общи правила за управление на тарифните квоти за внос на земеделски продукти, които се управляват чрез система на лицензии за внос (ОВ L 238, 1.9.2006 г., стр. 13).
 (3) Регламент (ЕО) No 972/2006 на Комисията от 29 юни 2006 г. за определяне на специални правила за вноса на ориз басмати и транзитна контролна система за определяне на неговия произход (ОВ L 176, 30.6.2006 г., стр. 53).
 (4) C(2020) 1753 final, 16 март 2020 г.
 (5) Регламент (ЕО) No 2535/2001 на Комисията от 14 декември 2001 г. относно определяне на подробни правила за прилагане на Регламент (ЕО) No 1255/1999 на Съвета по отношение на режима на внос на мляко и млечни продукти и за откриване на тарифни квоти (ОВ L 341, 22.12.2001 г., стр. 29).
 (6) Регламент (ЕО) No 1342/2003 на Комисията от 28 юли 2003 г. относно определяне на специални подробни правила за прилагане на режима на вносни и износни лицензии в сектора на


text:
зърнените култури и в сектора на ориза (ОВ L 189, 29.7.2003 г., стр. 12).
 (7) Регламент (ЕО) No 2305/2003 на Комисията от 29 декември 2003 г. за откриването и осигуряване на управлението на тарифна квота на Общността за внос на ечемик от трети страни (ОВ L 342, 30.12.2003 г., стр. 7).
 (8) Регламент (ЕО) No 969/2006 на Комисията от 29 юни 2006 г. за откриване и осигуряване на управлението на тарифна квота на Общността за внос на царевица от трети страни (ОВ L 176, 30.6.2006 г., стр. 44).
 (9) Регламент (ЕО) No 1918/2006 на Комисията от 20 декември 2006 г. за откриването и управлението на тарифна квота за маслиново масло с произход от Тунис (ОВ L 365, 21.12.2006 г., стр. 84).
 (10) Регламент (ЕО) No 1964/2006 на Комисията от 22 декември 2006 г. за определяне на подробни правила за откриване и управление на квота за внос на ориз с произход от Бангладеш съгласно Регламент (ЕИО) No 3491/90 на Съвета (ОВ L 408, 30.12.2006 г., стр. 20).
 (11) Регламент (ЕО) No 1979/2006 на Комисията от 22 декември 2006 г. за откриване и управление на тарифни квоти за консервирани гъби, внасяни от трети страни (ОВ L 368, 23.12.2006 г., стр. 91).
 (12) Регламент (ЕО) No 341/2007 на Комисията от 29 март 2007 г. за откриване и управление на тарифни квоти и за установяване на режим за лицензии за внос и удостоверения за произход на чесън и някои други селскостопански продукти, внесени от трети страни (ОВ L 90, 30.3.2007 г., стр. 12).
 (13) Регламент (ЕО) No 533/2007 на Комисията от 14 май 2007 г. относно откриване и управление на вносни тарифни квоти в сектора на птичето месо (ОВ L 125, 15.5.2007 г., стр. 9).
 (14) Регламент (ЕО) No 536/2007 на Комисията от 15 май 2007 г. относно откриване и управление на вносна тарифна квота за птиче месо, разпределена за Съединените американски щати (ОВ L 128, 16.5.2007 г., стр. 6).
 (15) Регламент (ЕО) No 539/2007 на Комисията от 15 май 2007 г. за откриване и управление на вносни тарифни квоти в сектора на яйцата и за яйчен албумин (ОВ L 128, 16.5.2007 г., стр. 19).
 (16) Регламент (ЕО) No 616/2007 на Комисията от 4 юни 2007 г. за откриване и управление на тарифни квоти на Общността за птиче месо с произход от Бразилия, Тайланд и други трети страни (ОВ L 142, 5.6.2007 г., стр. 3).
 (17) Регламент (ЕО) No 1384/2007 на Комисията от 26 ноември 2007 г. за установяване на правилата за прилагане на Регламент (ЕО) No 2398/96 на Съвета относно отваряне и управление на някои тарифни квоти за внос в Общността на продукти в сектора на птичето месо с произход от Израел (ОВ L 309, 27.11.2007 г., стр. 40).
 (18) Регламент (ЕО) No 1385/2007 на Комисията от 26 ноември 2007 г. за установяване на правила за прилагане на Регламент (ЕО) No 774/94 на Съвета относно откриване и управление на определени тарифни квоти на Общността в сектора на птичето месо (ОВ L 309, 27.11.2007 г., стр. 47).
 (19) Регламент (ЕО) No 382/2008 на Комисията


text:
от 21 април 2008 г. относно правила за прилагане на режима на вносни и износни лицензии в сектора на говеждото и телешкото месо (ОВ L 115, 29.4.2008 г., стр. 10).
 (20) Регламент (ЕО) No 412/2008 на Комисията от 8 май 2008 г. относно откриване и управление на тарифни квоти за внос на замразено говеждо месо, предназначено за преработка (ОВ L 125, 9.5.2008 г., стр. 7).
 (21) Регламент (ЕО) No 431/2008 на Комисията от 19 май 2008 г. за откриване и управление на тарифна квота за замразено месо от едър рогат добитък, включено в код по КН 0202 и продукти, включени в код по КН 0206 29 91 (ОВ L 130, 20.5.2008 г., стр. 3).
 (22) Регламент (ЕО) No 748/2008 на Комисията от 30 юли 2008 г. относно откриването и управлението на тарифни квоти за внос на замразени месести части от диафрагмата на едър рогат добитък, попадащи под код по КН 0206 29 91 (ОВ L 202, 31.7.2008 г., стр. 28).
 (23) Регламент (ЕО) No 1067/2008 на Комисията от 30 октомври 2008 г. за откриване и управление на тарифни квоти за мека пшеница с качество, различно от високо качество, с произход от трети страни, и за дерогация от Регламент (ЕО) No 1234/2007 на Съвета (ОВ L 290, 31.10.2008 г., стр. 3).
 (24) Регламент (ЕО) No 1296/2008 на Комисията от 18 декември 2008 г. за установяване на подробни правила за прилагане на тарифните квоти за внос на царевица и сорго в Испания и внос на царевица в Португалия (ОВ L 340, 19.12.2008 г., стр. 57).
 (25) Регламент (ЕО) No 442/2009 на Комисията от 27 май 2009 г. относно откриване и управление на тарифни квоти на Общността в сектора на свинското месо (ОВ L 129, 28.5.2009 г., стр. 13).
 (26) Регламент (ЕО) No 610/2009 на Комисията от 10 юли 2009 г. за определяне на подробни правила за прилагане на тарифната квота за говеждо и телешко месо с произход от Чили (ОВ L 180, 11.7.2009 г., стр. 5).
 (27) Регламент (ЕО) No 891/2009 на Комисията от 25 септември 2009 г. за откриване и управление на някои тарифни квоти на Общността в сектора на захарта (ОВ L 254, 26.9.2009 г., стр. 82).
 (28) Регламент (ЕС) No 1255/2010 на Комисията от 22 декември 2010 г. за определяне на подробни правила за прилагането на тарифни квоти за внос на продукти от категорията „baby beef“ с произход от Босна и Херцеговина, Хърватия, бившата югославска република Македония, Черна гора, Сърбия и Косово (ОВ L 342, 28.12.2010 г., стр. 1).
 (29) Регламент за изпълнение (ЕС) No 1273/2011 на Комисията от 7 декември 2011 г. за откриване и за начин на управление на някои тарифни квоти при внос на цял и на натрошен ориз (ОВ L 325, 8.12.2011 г., стр. 6).
 (30) Регламент за изпълнение (ЕС) No 480/2012 на Комисията от 7 юни 2012 г. относно откриването и управлението на тарифни квоти за натрошен ориз по код по КН 1006 40 00 за производство на хранителни изделия по код по КН 1901 10 00 (ОВ L 148, 8.6.2012 г., стр. 1).


text:
(31) Регламент за изпълнение (ЕС) No 1223/2012 на Комисията от 18 декември 2012 г. относно определяне на подробни правила за прилагането на тарифна квота за внос на живи животни от рода на едрия рогат добитък с тегло, превишаващо 160 kg, и с произход от Швейцария, предвидена в Споразумението между Европейската общност и Швейцарската конфедерация за търговия със селскостопански продукти (ОВ L 349, 19.12.2012 г., стр. 39).
 (32) Регламент за изпълнение (ЕС) No 82/2013 на Комисията от 29 януари 2013 г. за определяне на правилата за прилагане на тарифна квота за внос на сушено и обезкостено говеждо месо с произход от Швейцария (ОВ L 28, 30.1.2013 г., стр. 3).
 (33) Регламент за изпълнение (ЕС) No 593/2013 на Комисията от 21 юни 2013 г. относно откриването и управлението на тарифни квоти за висококачествено прясно, охладено и замразено говеждо и замразено биволско месо (ОВ L 170, 22.6.2013 г., стр. 32).
 (34) Регламент за изпълнение (ЕС) 2015/2076 на Комисията от 18 ноември 2015 г. за откриване и управление на тарифни квоти на Съюза за внос на прясно и замразено свинско месо с произход от Украйна (ОВ L 302, 19.11.2015 г., стр. 51).
 (35) Регламент за изпълнение (ЕС) 2015/2077 на Комисията от 18 ноември 2015 г. за откриване и управление на тарифни квоти на Съюза за внос на яйца, яйчни продукти и албумини с произход от Украйна (ОВ L 302, 19.11.2015 г., стр. 57).
 (36) Регламент за изпълнение (ЕС) 2015/2078 на Комисията от 18 ноември 2015 г. за откриване и управление на тарифни квоти на Съюза за внос на месо от домашни птици с произход от Украйна (ОВ L 302, 19.11.2015 г., стр. 63).
 (37) Регламент за изпълнение (ЕС) 2015/2079 на Комисията от 18 ноември 2015 г. за откриване и управление на тарифна квота на Съюза за внос на прясно и замразено говеждо и телешко месо с произход от Украйна (ОВ L 302, 19.11.2015 г., стр. 71).
 (38) Регламент за изпълнение (ЕС) 2015/2081 на Комисията от 18 ноември 2015 г. за откриване и управление на тарифни квоти за внос на някои зърнени храни с произход от Украйна (ОВ L 302, 19.11.2015 г., стр. 81).
 (39) Регламент за изпълнение (ЕС) 2017/1585 на Комисията от 19 септември 2017 г. за откриване и управление на тарифни квоти на Съюза за прясно и замразено говеждо, телешко и свинско месо с произход от Канада и за изменение на Регламент (ЕО) No 442/2009 и на регламенти за изпълнение (ЕС) No 481/2012 и (ЕС) No 593/2013 (ОВ L 241, 20.9.2017 г., стр. 1).


text:
 16.3.2012
 BG
 Официален вестник на Европейския съюз
 L 77/6
 РЕГЛАМЕНТ ЗА ИЗПЪЛНЕНИЕ (ЕС) No 226/2012 НА КОМИСИЯТА
 от 15 март 2012 година
 за изменение на Регламент (ЕО) No 1730/2006 по отношение на условията за разрешаване на бензоената киселина (притежател на разрешителното Emerald Kalama Chemical BV)
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 13, параграф 3 от него,
 като има предвид, че:
 (1)
 Препаратът бензоена киселина, принадлежащ към категорията добавки „зоотехнически добавки“, бе разрешен за период от десет години като фуражна добавка за използване при отбити прасенца с Регламент (ЕО) No 1730/2006 на Комисията (2) и за използване при свине за угояване с Регламент (ЕО) No 1138/2007 на Комисията (3).
 (2)
 В съответствие с член 13, параграф 3 от Регламент (ЕО) No 1831/2003 притежателят на разрешителното предложи да се променят условията на разрешителното за препарата бензоена киселина като фуражна добавка за отбити прасенца, за да се заличи условието относно включването на въпросната добавка в комбинирани фуражи посредством премикс и да се изменят условията относно допълващите фуражи. Заявлението бе придружено от съответните данни, подкрепящи искането за промяна. Комисията препрати заявлението до Европейския орган за безопасност на храните (наричан за краткост „Органът“).
 (3)
 В становището си от 6 септември 2011 г. (4) Органът заключи, че не съществува основание да продължава да действа ограничението за включване на препарата бензоена киселина в комбинирани фуражи посредством премикси. Той сметна, че ограниченията относно използването на добавката в допълващи фуражи, установени с Регламент (ЕО) No 1138/2007, са достатъчни и приложими за отбитите прасенца.
 (4)
 Условията, предвидени в член 5 от Регламент (ЕО) No 1831/2003, са изпълнени.
 (5)
 Поради това Регламент (ЕО) No 1730/2006 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
 ПРИЕ НАСТОЯЩИЯ РЕГЛАМЕНТ:
 Член 1
 Приложението към Регламент (ЕО) No 1730/2006 се заменя с текста в приложението към настоящия регламент.
 Член 2
 Настоящият регламент влиза в сила на двадесетия ден след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 15 март 2012 година.
 За Комисията
 Председател
 José Manuel BARROSO
 (1) ОВ L 268, 18.10.2003 г., стр. 29.
 (2) ОВ L 325, 24.11.2006 г., стр. 9.
 (3) ОВ L 256, 2.10.2007 г., стр. 8.
 (4) EFSA Journal (Бюлетин на ЕОБХ), 2011 г.; 9(9):2358.
 ПРИЛОЖЕНИЕ
 „ПРИЛОЖЕНИЕ
 Идентификационен номер на добавката
 Наименование на притежателя на разрешителното
 Добавка
 Състав, химична формула, описание, аналитичен метод
 Видове или категория животни
 Максимална възраст
 Минимално съдържание
 Максимално съдържание
 Други разпоредби
 Изтичане на срока на разрешителното
 mg/kg пълноценен фураж със съдържание на влага 12 %
 Категория „зоотехнически добавки“. Функционална група: други зоотехнически добавки (подобряване на параметрите на действие: наддаване на тегло или съотношение фураж/наддаване)
 4d210
 Emerald Kalama Chemical BV
 Бензоена


text:
киселина
 Състав на добавката
 Бензоена киселина (≥ 99,9 %)
 Характеристика на активното вещество
 Бензенкарбоксилна киселина, фенилкарбоксилна киселина, C7H6O2
 CAS номер: 65-85-0
 Максимално ниво във:
 фталова киселина: ≤ 100 mg/kg
 бифенил: ≤ 100 mg/kg
 Аналитичен метод
 (1)
 Определяне на количеството бензоена киселина във фуражната добавка: титруване с натриев хидроксид (Европейска фармакопея, монография 0066)
 Определяне на количеството бензоена киселина в премикса и във фуража: метод на течна хроматография с обърнати фази и УВ детектор (RP-HPLC/UV), основаващ се на ISO 9231:2008.
 Прасенца
 (отбити)
 —
 —
 5 000
 1.
 Сместа от различни източници на бензоена киселина не трябва да превишава допустимото максимално ниво в пълноценния фураж от 5 000 mg/kg от пълноценния фураж.
 2.
 Препоръчителна минимална доза: 5 000 mg/kg от пълноценния фураж
 3.
 Допълващият фураж, съдържащ бензоена киселина, не трябва да се използва пряко за храненето на отбити прасенца, освен ако не е добре смесен с други фуражни материали от дневната дажба.
 4.
 За отбити прасенца до 25 kg.
 5.
 Мерки за безопасност: препоръчително е носенето на предпазна маска и ръкавици по време на работа.
 14.12.2016 г.
 (1) Подробна информация за аналитичните методи може да бъде намерена на следния адрес на референтната лаборатория: http://irmm.jrc.ec.europa.eu/EURLs/EURL_feed_additives/Pages/index.aspx“


text:
 10.11.2017
 BG
 Официален вестник на Европейския съюз
 L 292/55
 РЕГЛАМЕНТ ЗА ИЗПЪЛНЕНИЕ (ЕС) 2017/2011 НА КОМИСИЯТА
 от 9 ноември 2017 година
 за изменение на Регламент (ЕО) No 951/2007 за установяване на правила за прилагане на програмите за трансгранично сътрудничество, финансирани в рамките на Регламент (ЕО) No 1638/2006 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 232/2014 на Европейския парламент и на Съвета от 11 март 2014 г. за създаване на Европейски инструмент за съседство (1), и по-специално член 12, параграф 1 от него,
 като има предвид, че:
 (1)
 Комисията прие Регламент (ЕО) No 951/2007 (2) за установяване на правила за прилагане на програмите за трансгранично сътрудничество, финансирани в рамките на Регламент (ЕО) No 1638/2006 (3).
 (2)
 Предвид на закъснението при стартирането на програмите за трансгранично сътрудничество по линия на Европейския инструмент за съседство и партньорство, с Регламент за изпълнение (ЕС) No 435/2011 на Комисията (4) фазата на изпълнение за проектите, посочена в член 43, параграф 2, буква б) от Регламент (ЕО) No 951/2007, беше удължена от 31 декември 2014 г. до 31 декември 2015 г. С Регламент за изпълнение (ЕС) No 1343/2014 на Комисията (5) фазата на приключване и съответните разпоредби, посочени в параграф 1, в параграф 2, буква в) и в новия параграф 3 от член 43 от Регламент (ЕО) No 951/2007, бяха съответно адаптирани и удължени до 31 декември 2017 г.
 (3)
 За да се осигури правна сигурност за участващите държави, е целесъобразно да се определят конкретната уредба и процедури за приключване и откази от дължими суми от страна на съвместните органи за управление при зачитане на принципите на равно третиране, прозрачност и пропорционалност.
 (4)
 В конкретни случаи, които ще бъдат посочени в подходящи инструкции от Комисията, и в съответствие с принципите на добро финансово управление и на пропорционалност съвместният орган за управление може да отмени нареждане за възстановяване без предварителното одобрение на Комисията.
 (5)
 Крайният срок 31 декември 2017 г., определен в изменения Регламент (ЕО) No 951/2007, не може да бъде спазен поради натрупването на закъснения и сложността на процеса на приключване. С оглед на това този краен срок следва да бъде удължен до 36 месеца от представянето на окончателния доклад.
 (6)
 Следва да се отбележи, че в случай на съдебни или други разследвания и при форсмажорни обстоятелства Комисията може да не спази крайния срок за приключване на съвместните оперативни програми.
 (7)
 С цел да се създадат условия за незабавното прилагане на предвидените в настоящия регламент мерки, той следва да влезе в сила в деня след деня на публикуването му в Официален вестник на Европейския съюз.
 (8)
 Мерките, предвидени в настоящия регламент, са в съответствие със становището на комитета, създаден с Регламент (ЕС) No 232/2014.
 (9)
 Поради това Регламент (ЕО) No 951/2007 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Регламент (ЕО) No 951/2007 се изменя, както следва:
 1)
 в член 27 параграф 5 се заменя със следното:
 „5. Съвместният орган за управление проявява надлежно усърдие, за да гарантира


text:
възстановяване на дължимите суми в рамките на една година от издаването на нареждането за възстановяване. По-специално, той гарантира, че вземането е безспорно, ликвидно и изискуемо. Когато съвместният орган за управление възнамерява да се откаже от констатирана дължима сума, той гарантира, че отказът е редовен и съответства на принципа на доброто финансово управление и принципа на пропорционалност. Решението за отказ трябва да бъде обосновано и внесено за предварително одобрение от страна на Комисията и на съвместния мониторингов комитет. Въз основа на съответните указания на Комисията нейното предварително одобрение може да не се изисква“;
 2)
 Член 43 се изменя, както следва:
 а)
 параграф 1 се заменя със следното:
 „1. Периодът на изпълнение на всяка съвместна оперативна програма започва най-рано от датата на приемане на съвместната оперативна програма от Комисията и приключва най-късно 36 месеца след предаването на окончателния доклад.“;
 б)
 в параграф 2 буква в) се заменя със следното:
 „в)
 фаза на финансово приключване на съвместната оперативна програма, която включва финансовото приключване на всички сключени договори в рамките на програмата, ex post оценката на програмата, предаването на окончателния доклад и окончателното плащане или окончателното възстановяване от Комисията. Тази фаза приключва най-късно 36 месеца след предаването на окончателния доклад.“;
 3)
 в член 46 се добавя следният параграф 3:
 „3. В случай че съвместният орган за управление не е могъл да декларира пред Комисията окончателния размер поради:
 а)
 проекти, спрени поради съдебно производство или административно обжалване със суспензивно действие; или
 б)
 форсмажорни обстоятелства, които сериозно засягат изпълнението на цялата програма или на част от нея;
 крайната дата на периода на изпълнение, както е посочено в член 43, параграф 1, не се прилага за частта от програмата, за която се отнасят букви а) или б) от настоящия параграф.“
 Член 2
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 9 ноември 2017 година.
 За Комисията
 Председател
 Jean-Claude JUNCKER
 (1) ОВ L 77, 15.3.2014 г., стр. 27.
 (2) Регламент (ЕО) No 951/2007 на Комисията от 9 август 2007 г. за установяване на правила за прилагане на програмите за трансгранично сътрудничество, финансирани в рамките на Регламент (ЕО) No 1638/2006 на Европейския парламент и на Съвета за определяне на общи разпоредби за създаване на Европейски инструмент за добросъседство и партньорство (ОВ L 210, 10.8.2007 г., стр. 10).
 (3) Регламент (ЕО) No 1638/2006 на Европейския парламент и на Съвета от 24 октомври 2006 г. за определяне на общи разпоредби относно установяване на Европейски инструмент за съседство и партньорство (ОВ L 310, 9.11.2006 г., стр. 1).
 (4) Регламент за изпълнение (ЕС) No 435/2011 на Комисията от 5 май 2011 г. за изменение на Регламент (ЕО) No 951/2007 за установяване на правила за прилагане на програмите за трансгранично сътрудничество, финансирани в рамките на Регламент (ЕО) No 1638/2006 на Европейския парламент и на Съвета (ОВ L 118, 6.5.2011 г., стр. 1).
 (5) Регламент за изпълнение (ЕС) No 1343/2014 на Комисията от 17 декември 2014


text:
 12.8.2017
 BG
 Официален вестник на Европейския съюз
 L 209/13
 РЕГЛАМЕНТ ЗА ИЗПЪЛНЕНИЕ (ЕС) 2017/1467 НА КОМИСИЯТА
 от 11 август 2017 година
 за изменение на Регламент (ЕС) No 1255/2010 по отношение на тарифната квота за внос на продукти от категорията „baby beef“ с произход от Косово (*1)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1308/2013 на Европейския парламент и на Съвета от 17 декември 2013 г. за установяване на обща организация на пазарите на селскостопански продукти и за отмяна на регламенти (ЕИО) No 922/72, (ЕИО) No 234/79, (ЕО) No 1037/2001 и (ЕО) No 1234/2007 на Съвета (1), и по-специално член 187, първа алинея, буква б) от него,
 като има предвид, че:
 (1)
 С Регламент (ЕС) No 1255/2010 на Комисията (2) се определят подробни правила за управлението на тарифните квоти за внос на продукти от категорията „baby beef“.
 (2)
 В Регламент (ЕО) No 1215/2009 на Съвета (3) се предвижда годишна тарифна квота за внос на 475 тона продукти от категорията „baby beef“ с произход от митническата територия на Косово (*1).
 (3)
 Комисията прие Регламент за изпълнение (ЕС) No 374/2012 (4), с който Регламент (ЕС) No 1255/2010 се изменя с оглед откриването на годишна тарифна квота за внос на продукти от категорията „baby beef“ с произход от Косово (*1) и уреждането на нейното управление.
 (4)
 По силата на Решение (ЕС) 2016/342 (5) Съветът, действащ от името на Съюза, сключи Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово (*1), от друга страна („споразумението“), което представлява новият инструмент, уреждащ търговските взаимоотношения с Косово (*1). В член 28, параграф 3 от споразумението се предвижда тарифна квота от 475 тона за продуктите от категорията „baby beef“ с произход от митническата територия на Косово (*1). Вследствие на това, по силата на Делегиран регламент (ЕС) 2017/1464 на Комисията (6), тарифната квота за продуктите от категорията „baby beef“, предвидена в член 3, параграф 2, първа алинея от Регламент (ЕО) No 1215/2009, бе определена на нула тона.
 (5)
 Поради това Регламент (ЕС) No 1255/2010 следва да бъде съответно изменен.
 (6)
 Мерките, предвидени в настоящия регламент, са в съответствие със становището на Комитета за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 В приложение VIIa към Регламент (ЕС) No 1255/2010 клетка 8 се заменя със следното:
 „8.
 Аз, долуподписаният ..., като действам от името на упълномощения издаващ орган (клетка 9), удостоверявам, че стоките, описани по-горе, са били подложени на здравна инспекция в ..., в съответствие с приложения ветеринарен сертификат от ..., са с произход и идват от Косово (*2) и отговарят точно на определението, което се съдържа в приложение II към Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово (*2), от друга страна (ОВ L 71, 16.3.2016 г., стр. 3).“
 Член 2
 Настоящият регламент влиза в сила на третия ден след деня на публикуването му в Официален вестник на Европейския съюз.
 Настоящият регламент е задължителен в своята


text:
цялост и се прилага пряко във всички държави членки.
 Съставено в Брюксел на 11 август 2017 година.
 За Комисията
 Председател
 Jean-Claude JUNCKER
 (*1) Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.
 (1) ОВ L 347, 20.12.2013 г., стр. 671.
 (2) Регламент (ЕС) No 1255/2010 на Комисията от 22 декември 2010 г. за определяне на подробни правила за прилагането на тарифни квоти за внос на продукти от категорията „baby beef“ с произход от Босна и Херцеговина, Хърватия, бившата югославска република Македония, Черна гора, Сърбия и Косово * (ОВ L 342, 28.12.2010 г., стр. 1).
 (3) Регламент (ЕО) No 1215/2009 на Съвета от 30 ноември 2009 г. за въвеждане на изключителни търговски мерки за страни и територии, участващи или свързани с процеса на стабилизиране и асоцииране, осъществяван от Европейския съюз (ОВ L 328, 15.12.2009 г., стр. 1).
 (4) Регламент за изпълнение (ЕС) No 374/2012 на Комисията от 26 април 2012 г. за изменение на Регламент (ЕС) No 1255/2010 за определяне на подробни правила за прилагането на тарифни квоти за внос на продукти от категорията „baby beef“ с произход от Босна и Херцеговина, Хърватия, бивша югославска република Македония, Черна гора и Сърбия (ОВ L 118, 3.5.2012 г., стр. 1).
 (5) Решение (ЕС) 2016/342 на Съвета от 12 февруари 2016 г. за сключването от името на Съюза на Споразумение за стабилизиране и асоцииране между Европейския съюз и Европейската общност за атомна енергия, от една страна, и Косово *, от друга страна (ОВ L 71, 16.3.2016 г., стр. 1).
 (6) Делегиран регламент (ЕС) 2017/1464 на Комисията от 2 юни 2017 г. за изменение на Регламент (ЕО) No 1215/2009 на Съвета по отношение на търговските отстъпки, предоставени на Косово *, вследствие на влизането в сила на Споразумението за стабилизиране и асоцииране между Европейския съюз и Европейската общност за атомна енергия, от една страна, и Косово, от друга страна (вж. страница 1 от настоящия брой на Официален вестник).
 (*2) Това название не засяга позициите по отношение на статута и е съобразено с Резолюция 1244/1999 на Съвета за сигурност на ООН и становището на Международния съд относно обявяването на независимост от страна на Косово.


text:
 27.2.2018
 BG
 Официален вестник на Европейския съюз
 L 55/34
 РЕГЛАМЕНТ ЗА ИЗПЪЛНЕНИЕ (ЕС) 2018/292 НА КОМИСИЯТА
 от 26 февруари 2018 година
 за определяне на технически стандарти за изпълнение по отношение на процедурите и формулярите за обмена на информация и оказването на съдействие между компетентните органи съгласно Регламент (ЕС) No 596/2014 на Европейския парламент и на Съвета относно пазарната злоупотреба
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 596/2014 на Европейския парламент и на Съвета от 16 април 2014 г. относно пазарната злоупотреба (Регламент относно пазарната злоупотреба) и за отмяна на Директива 2003/6/ЕО на Европейския парламент и на Съвета и директиви 2003/124/ЕО, 2003/125/ЕО и 2004/72/ЕО на Комисията (1), и по-специално член 25, параграф 9 от него,
 като има предвид, че:
 (1)
 С цел да се гарантира, че органите, определени като компетентни съгласно Регламент (ЕС) No 596/2014, имат възможност да си сътрудничат и ефикасно и своевременно да обменят информация, както и взаимно да си оказват пълно съдействие за целите на посочения регламент, е целесъобразно да се определят общи процедури и формуляри, които да се използват от компетентните органи за обмен на информация и съдействие, включително за подаването на искания за съдействие, потвърждения за получаване и отговори на такива искания.
 (2)
 Обменът на писмената информация следва да подпомага компетентните органи при изпълнението на техните задължения. Възможна е и устна комуникация, когато е уместно, включително преди изпращането на писмено искане, за да се предостави информация относно предстоящите искания за съдействие и за да се обсъдят евентуални проблеми, които биха възпрепятствали оказването на съдействие. В неотложни случаи трябва да бъде възможно и устно съобщаване на искането за съдействие, когато неотложната ситуация не се дължи на закъснение на запитващата страна.
 (3)
 В Регламент (ЕС) No 596/2014 се постановява, че компетентните органи следва да обменят информация и да си съдействат. Исканията за съдействие обаче следва, доколкото е възможно, да включват вземане на показания или извършване на проверка на място или разследване, само в случаите, при които обикновено искане за обмен на информация не би било достатъчно. Преди подаването на искане за съдействие до компетентния орган на друга държава членка, от съответния компетентен орган се очаква да е предприел всички възможни действия в рамките на собствената си компетентност, като обаче се има предвид, че може практически да не е било възможно този орган да изчерпи всички методи за проверка преди подаването на искането.
 (4)
 Незаявено съдействие следва да се оказва в съответствие с разпоредбите на Регламент (ЕС) No 596/2014, включително на доброволна основа, когато компетентният орган на една държава членка счита, че информацията, с която разполага, може да е от полза за друг компетентен орган.
 (5)
 В искането за съдействие по силата на Регламент (ЕС) No 596/2014 следва да се предоставя достатъчно информация за предмета на искането, включително причината за искането и неговия контекст, което да позволи на запитания орган да обработи искането ефикасно и експедитивно. Посочването на фактите, пораждащи съмнение, не следва да се разглежда като предпоставка за оказване на съдействие на


text:
запитващия орган, когато исканата информация е необходима на органа за изпълнение на задълженията му.
 (6)
 Освен чрез използването на формуляри за искане за съдействие и отговор на такова искане, процедурите за сътрудничество следва да позволяват и улесняват комуникацията, консултациите и взаимодействието между запитващия и запитания орган в хода на целия процес, за да се гарантира ефективното обработване на исканията за информация или съдействие. Тези процедури следва също така да позволяват на компетентните органи да си предоставят взаимно обратна информация относно полезността на информацията или всякакво друго съдействие, получени относно изхода от случая, във връзка с който се иска съдействие, както и относно проблемите, възникнали при предоставянето на такава информация или съдействие.
 (7)
 Процедурите и формулярите за обмена на информация и съдействие следва да гарантират поверителността на обменяната и предаваната информация и спазването на правилата относно защитата на физическите лица във връзка с обработването на лични данни и относно свободното движение на такива данни.
 (8)
 Настоящият регламент е изготвен въз основа на проектите на технически стандарти за изпълнение, предадени на Комисията от ЕОЦКП.
 (9)
 ЕОЦКП не проведе открити обществени консултации във връзка с проекта на технически стандарти за изпълнение, въз основа на който е изготвен настоящият регламент, нито анализира потенциалните разходи и ползи, свързани с въвеждането на процедури и формуляри за съответните компетентни органи, тъй като това би било непропорционално по отношение на обхвата и въздействието на тези стандарти, имайки предвид, че те ще се прилагат само от националните компетентни органи на държавите членки, а не от участниците на пазара.
 (10)
 ЕОЦКП поиска становището на създадената по член 37 от Регламент (ЕС) No 1095/2010 на Европейския парламент и на Съвета (2) Група на участниците от сектора на ценните книжа и пазарите.
 (11)
 С оглед на правилното функциониране на финансовите пазари и като се има предвид, че Регламент (ЕС) No 596/2014 вече се прилага, е необходимо настоящият регламент да влезе в сила и да започне да се прилага незабавно,
 ПРИЕ НАСТОЯЩИЯ РЕГЛАМЕНТ:
 Член 1
 Определение
 За целите на настоящия регламент „сигурни електронни средства“ са електронното оборудване, предназначено за обработка (включително дигитална компресия), съхранение и предаване на данни, използване на кабели, радиотехнологии, оптични технологии или други електромагнитни средства, с които се гарантира, че при предаването на информацията се запазва нейната пълнота, цялост и поверителност.
 Член 2
 Звена за контакт
 1. За целите на настоящия регламент компетентните органи определят звена за контакт.
 2. Компетентните органи изпращат информацията за своите звена за контакт на Европейския орган за ценни книжа и пазари (ЕОЦКП) в срок от 30 дни от влизането в сила на настоящия регламент. При необходимост, те предоставят актуализирана информация на ЕОЦКП.
 3. ЕОЦКП поддържа списък на звената за контакт, определени от компетентните органи в съответствие с параграф 1, и актуализира посочения списък, доколкото е необходимо за нуждите на компетентните органи.
 Член 3
 Отправяне на искане за съдействие
 1. Запитващият орган отправя искане за съдействие в писмена форма по пощата, по факс или чрез сигурни електронни средства. Той отправя искане до звеното за контакт, определено от запитания орган, в съответствие с член 2.
 2. Когато


text:
се обръща за съдействие, компетентният орган използва формуляра, определен в приложение I, и:
 а)
 посочва подробности относно информацията, която запитващият орган иска от запитания орган;
 б)
 посочва, когато е целесъобразно, проблеми, свързани с поверителността на информацията, която може да бъде получена.
 3. Запитващият орган може да приложи към искането всякакви документи или помощни материали, счетени за необходими за обосноваване на искането.
 4. В спешни случаи запитващият орган може да отправи искане за съдействие в устна форма. Освен ако запитаният орган реши друго, устното искане впоследствие се потвърждава в писмен вид без необосновано забавяне, като се използват средствата, посочени в параграф 1.
 Член 4
 Потвърждение за получаване
 В рамките на 10 работни дни от получаването на писмено искане за съдействие, запитаният орган изпраща потвърждение за получаването му по пощата, по факс или чрез защитени електронни средства на звеното за контакт, определено в съответствие с член 2, освен ако в искането не е посочено друго. Потвърждението за получаване се подава чрез попълване на формуляра, изложен в приложение II, и включва, ако е възможно, очакваната дата на предоставяне на отговор.
 Член 5
 Отговор на искане за съдействие
 1. Запитаният орган отговаря на искане за съдействие в писмена форма по пощата, по факс или чрез защитени електронни средства. Отговорът се изпраща до звеното за контакт, определено в съответствие с член 2, освен ако в искането не е посочено друго.
 2. Запитаният орган отговаря на искането за съдействие, като използва формуляра, определен в приложение III, и:
 а)
 изисква допълнителни разяснения под различна форма във възможно най-кратък срок, в случай че има съмнения конкретно по отношение на поисканата информация;
 б)
 предприема всички разумни мерки в рамките на своите правомощия, за да окаже поисканото съдействие;
 в)
 изпълнява исканията за съдействие незабавно и по начин, който гарантира, че всички необходими регулаторни действия могат да бъдат изпълнени своевременно, като отчита сложността на искането и необходимостта от включването на трети лица или друг компетентен орган.
 3. Ако запитаният орган откаже пълно или частично съдействие, той уведомява устно или в писмена форма запитващия орган във възможно най-кратък срок за своето решение. Запитаният орган предоставя писмен отговор, съставен в съответствие с параграф 1, който указва на кои изключения по член 25, параграф 2 от Регламент (ЕС) No 596/2014 основава отказа си.
 Член 6
 Процедури за изпращане и обработване на исканията за съдействие
 1. Запитващият орган и запитаният орган обменят информация във връзка с искането за съдействие и отговора за него по възможно най-бързия начин, като надлежно вземат предвид съображенията за поверителност, времето за кореспонденция, обема на материалите, които се предават, както и достъпността на информацията за запитващия орган. По-специално, запитващият орган своевременно отговаря на всички искания за уточнения, изпратени от запитания орган.
 2. Когато запитаният орган научи за обстоятелства, които могат да доведат до закъснение спрямо очакваната дата на своя отговор с повече от 10 работни дни, той уведомява запитващия орган без излишно забавяне.
 3. Когато е целесъобразно, запитаният орган редовно предоставя обратна информация относно напредъка по искането, включително преразгледани прогнози за очакваната дата на отговора до запитващия орган.
 4. Когато искането


text:
е било определено като неотложно от запитващия орган, компетентните органи се консултират взаимно относно честотата, с която запитаният орган ще предоставя актуална информация на запитващия орган.
 5. Запитаният орган и запитващият орган си сътрудничат за преодоляването на всякакви трудности, които биха могли да възникнат при изпълнението на искането.
 Член 7
 Процедура за искания за вземане на показания от лица
 1. Ако запитващият орган включи в своето искане вземането на показания от лице в контекста на разследване или проверка, запитаният орган и запитващият орган — в съответствие със съществуващите законови ограничения или пречки и всякакви различия в процедурните изисквания, преценяват и вземат под внимание:
 а)
 правата на лицата, от които ще се вземат показания, включително, когато е приложимо, въпросите във връзка със самоуличаването;
 б)
 естеството на участието на служители на запитващия орган (наблюдатели или активни участници);
 в)
 ролята на служителите на запитания орган и на запитващия орган по отношение на вземането на показания;
 г)
 дали лицето, от което ще се вземат показания, има право на помощ от процесуален представител, и ако да — обхватът на помощта от страна на представителя в хода на вземането на показания, включително по отношение на всякакви записи или протоколи на показанията;
 д)
 дали вземането на показания се извършва на доброволен или принудителен принцип, ако съществува такова разграничение;
 е)
 дали, въз основа на наличната към момента на подаване на искането информация, лицето, от което ще се вземат показания, е свидетел или заподозряно лице, ако има такова разграничение;
 ж)
 дали, въз основа на наличната към момента на подаване на искането информация, показанията биха могли да се използват или са предназначени да бъдат използвани в рамките на наказателно производство;
 з)
 допустимостта на показанията в юрисдикцията на запитващия орган;
 и)
 записването на показанията и приложимите процедури, включително дали писмените протоколи ще се съставят в реално време или ще бъдат обобщени, както и дали записът ще бъде аудио или аудио-визуален;
 й)
 процедурите за удостоверяване или потвърждаване на показанията от страна на лицата, предоставящи показанията, включително дали това се извършва след вземането на показанията; както и
 к)
 процедурата за предаване на показанията от запитания орган на запитващия орган, включително формата и сроковете.
 2. Запитаният орган и запитващият орган гарантират наличието на необходимите механизми за ефективната работа на своите служители, включително механизми, позволяващи на служителите да договарят предоставянето на всякаква допълнителна информация, която би била необходима, включително следното:
 а)
 планиране на сроковете;
 б)
 списък от въпроси, които да бъдат зададени на лицето, от което ще се взимат показания;
 в)
 организиране на пътувания, включително осигуряване на възможността запитаният орган и запитващият орган да се срещнат, за да обсъдят въпроса преди вземането на показания; както и
 г)
 езиковия режим.
 Член 8
 Процедура за искания за проверка на място или разследване
 1. При отправяне на искане за извършване на разследване или проверка на място в съответствие с член 25, параграф 6 от Регламент (ЕС) No 596/2014, запитващият орган и запитаният орган се консултират взаимно относно най-добрия начин за надлежно удовлетворяване на искането за съдействие, като се вземат предвид член 25, параграф 6, трета алинея, букви а)


text:
— д) от Регламент (ЕС) No 596/2014, включително относно предимствата на провеждане на съвместно разследване или съвместна проверка на място.
 2. Запитаният орган информира редовно запитващия орган за хода на разследването или проверката на място и му предоставя своевременно своите констатации.
 3. Когато решават дали да се започне съвместно разследване или съвместна проверка на място, запитващият орган и запитаният орган вземат предвид най-малко следното:
 а)
 съдържанието на всяко искане за съдействие, постъпило от запитващия орган, включително всяко предложение относно целесъобразността от съвместно извършване на проверката на място или разследването;
 б)
 дали те ще провеждат самостоятелно свои собствени проучвания по въпроси с трансгранично въздействие и дали е по-уместно осъществяването на съвместно сътрудничество по отношение на тези въпроси;
 в)
 нормативната и регулаторната уредба във всяка от техните юрисдикции, за да се гарантира, че и двата органа са добре запознати с потенциалните пречки и правните ограничения във връзка с провеждането на съвместни разследвания или съвместни проверки на място и всички евентуални последващи производства, включително всички въпроси, касаещи принципа ne bis in idem;
 г)
 управлението и ръководството, необходими за извършването на разследването или проверката на място;
 д)
 перспективите да постигнат споразумение по установяването на фактите;
 е)
 разпределянето на ресурси и назначаването на служители, отговарящи за извършване на разследвания или проверки на място;
 ж)
 възможността за съставяне на съвместен план за действие и времеви график на задачите на всеки орган;
 з)
 определяне на дейностите, които трябва да бъдат предприети, съвместно или самостоятелно, от всеки орган;
 и)
 взаимно споделяне на събраната информация и докладване на резултатите от отделните предприети действия; както и
 й)
 други въпроси, касаещи конкретния случай.
 4. В случай че запитващият орган и запитаният орган вземат решение за провеждане на съвместно разследване или проверка на място, те:
 а)
 се споразумяват относно процедурите за тяхното провеждане и приключване;
 б)
 водят постоянен диалог с цел координиране на процеса на събиране на информация и установяване на фактите;
 в)
 работят в тясно сътрудничество и си оказват съдействие при провеждането на съвместното разследване или съвместната проверка на място;
 г)
 съдействат си взаимно във връзка с последващите изпълнителни производства, доколкото законът позволява това, включително координиране на всички производства или други правоприлагащи действия, свързани с резултатите (било то административни, граждански или наказателни) на съвместното разследване или съвместната проверка на място или по целесъобразност с перспективите за постигане на споразумение;
 д)
 определят конкретните законови разпоредби, обуславящи предмета на съвместното разследване или съвместна проверка на място;
 е)
 по целесъобразност се споразумяват като минимум за следното:
 (1)
 съставянето на съвместен план за действие, определящ, наред с другото, същността, естеството и графика на дейностите, които да бъдат предприети, включително основните етапи, разпределянето на отговорностите за постигането на резултатите от дейностите и отчитането на съответните приоритети на всеки орган;
 (2)
 идентифицирането и оценката на всякакви законови ограничения или пречки, както и на всякакви различия в процедурите по отношение на разследващите или правоприлагащите дейности или всяко друго производство, включително правата на лицата — обект на разследване;
 (3)
 идентифицирането и оценката на специфични задължения за опазване на адвокатската тайна, които могат да имат въздействие върху процедурата по разследване,


text:
както и върху изпълнителното производство, включително самоуличаването;
 (4)
 стратегията относно информацията за обществеността и пресата; както и
 (5)
 предназначението на обменяната информация.
 Член 9
 Процедури за съдействие при събиране на имуществени санкции
 1. Запитващият орган и запитаният орган се консултират взаимно, когато е отправено искане за съдействие при събиране на имуществени санкции съгласно член 25, параграф 6 от Регламент (ЕС) No 596/2014, относно най-добрия начин за надлежно удовлетворяване на искането. Органите вземат предвид вече предприетите действия от запитващия орган в неговата юрисдикция, както и националната уредба за възстановяване на санкции на запитания орган.
 2. Запитаният орган оказва съдействие или предоставя всякаква информация, поискана за целите на настоящия член, в съответствие с приложимото национално право. Когато друг орган или структура на държавата членка на запитания орган може да окаже съдействие или да даде информация, запитаният орган предоставя на запитващия орган необходимата информация, за да се установи пряк контакт между запитващия орган и другия орган или структура, които могат да предоставят исканата информация в съответствие с националното законодателство.
 Член 10
 Незаявен обмен на информация
 1. За целите на предаването на незаявена информация съгласно член 16, параграф 4 и член 25, параграф 5 от Регламент (ЕС) No 596/2014 или когато даден компетентен орган разполага с информация, за която смята, че би била от помощ на друг компетентен орган при изпълнението на неговите задължения по Регламент (ЕС) No 596/2014, той предава тази информация в писмена форма по пощата, по факс или чрез защитени електронни средства на звеното за контакт на компетентния орган, определено в съответствие с член 2.
 2. Когато компетентният орган, който е изпратил информацията, счита, че тя следва да се предаде незабавно, той може да уведоми другия орган устно, при условие че последващото предаване се прави в писмен вид и без необосновано забавяне.
 3. Компетентният орган, изпращащ незаявена информация, я изпраща, като използва формуляра, определен в приложение IV, посочвайки по-специално проблеми във връзка с поверителността на информацията.
 Член 11
 Ограничения и допустимо използване на информацията
 1. Запитващият орган и запитаният орган включват подходящо предупреждение за поверителност във всяко искане за съдействие, в отговор на искане за съдействие или при предаване на незаявена информация в съответствие с формулярите, установени в приложенията.
 2. Когато за целите на изпълнението на искането запитаният орган трябва да оповести факта, че запитващият орган е отправил искане, запитаният орган оповестява това след обсъждане на естеството и степента на изискваното оповестяване със запитващия орган и след като получи неговото съгласие за такова оповестяване. Когато запитващият орган не е дал съгласието си за оповестяването, запитаният орган не предприема действия по искането, а запитващият орган може да оттегли или спре действието на искането си, докато той е в състояние да предостави такова съгласие за оповестяване.
 3. Информацията, предоставена в съответствие с член 10, се използва само за целите на осигуряване спазването или изпълнението на разпоредбите на Регламент (ЕС) No 596/2014, включително, но не само, за започване и провеждане на наказателни, административни, граждански или дисциплинарни производства, както и за оказване на съдействие за тях, които са резултат от неспазване на разпоредбите на посочения


text:
регламент.
 Член 12
 Влизане в сила и прилагане
 Настоящият регламент влиза в сила в деня след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 26 февруари 2018 година.
 За Комисията
 Председател
 Jean-Claude JUNCKER
 (1) ОВ L 173, 12.6.2014 г., стр. 1.
 (2) Регламент (ЕС) No 1095/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за ценни книжа и пазари), за изменение на Решение No 716/2009/ЕО и за отмяна на Решение 2009/77/ЕО на Комисията (ОВ L 331, 15.12.2010 г., стр. 84).
 ПРИЛОЖЕНИЕ I
 Текст на изображението
 Формуляр за искане на съдействие
 Искане за съдействие
 Референтен номер:
 Дата:
 Приложения: [Посочете броя на документите/приложените доказателствени документи]
 Обща информация
 ОТ:
 Държава членка:
 Запитващ орган:
 Официален адрес:
 [Въведете координати за връзка със звеното за контакт, определено съгласно член 2 от Регламент за изпълнение (ЕС) 2018/292 на Комисията, или лицето, определено за контакт при работата по искането и посочено по-долу]
 Име:
 Телефон:
 Електронна поща:
 ДО:
 Държава членка:
 Запитан орган:
 Официален адрес:
 [Въведете координатите за връзка със звеното за контакт, определено в съответствие с член 2 от Регламент за изпълнение (ЕС) 2018/292]
 Име:
 Телефон:
 Електронна поща:
 Уважаема г-жо/Уважаеми г-н [да се впише съответното име]
 В съответствие с член 3 от Регламент за изпълнение (ЕС) 2018/292 на Комисията, е необходимо Вашето съдействие по отношение на подробно разгледания/-те по-долу въпрос/-и.
 Моля да окажете горепосоченото съдействие до [въведете примерна дата за отговор, а при спешно искане — краен срок за предоставяне на информацията] или, ако това не е възможно, да съобщите кога очаквате това да стане.
 Текст на изображението
 Вид искане за съдействие
 Моля, поставете отметка в съответната(ите) клетка(и).
 1. Предоставяне на информация
 2. Вземане на показания
 3. Започване на разследване
 4. Проверка на място
 5. Събиране на имуществени санкции
 6. Други видове съдействие
 (напр. замразяване или запор на активи, разрешение за друга употреба или последващо разкриване...)
 Мотиви за искането за съдействие
 [Въведете разпоредбите на секторното законодателство, съгласно които случаят попада в компетенциите на запитващия орган]
 Искането се отнася за съдействие при
 [Въведете описание на предмета на искането, с каква цел се иска съдействието, фактите, свързани с разследването — като например контекстуална информация за искането и обяснение за целесъобразността на искането във връзка с изпълнението на задълженията]
 В допълнение към
 [Ако е приложимо, моля, посочете данните на предходното искане, по които то да бъде намерено.]
 1. Предоставяне на информация
 а) Моля, посочете подробно конкретната искана информация и причините, обуславящи нейната полезност, както и списък на лицата, ако са известни, за които се счита, че притежават исканата информация, или местата, откъдето тази информация може да бъде получена.
 Текст на изображението
 б) Ако искането се отнася за информация, свързана със сделка или нареждане за търгуване със специфичен финансов инструмент, моля, посочете следната информация.
 Идентификационен код на продукта:
 [Да се въведе точното описание на финансовия инструмент, включително всички приложими стандартни кодове за идентификация, като например ISIN код или AII код]
 Идентификационни